CELEX: 32011D0459
Language: bg
Date: 2011-07-18 00:00:00
Title: 2011/459/ЕС: Решение на Съвета от 18 юли 2011 година за назначаване на съдии в Съда на публичната служба на Европейския съюз

26.7.2011   
            
            
               BG
            
            
               Официален вестник на Европейския съюз
            
            
               L 194/31
            
         РЕШЕНИЕ НА СЪВЕТА
   от 18 юли 2011 година
   за назначаване на съдии в Съда на публичната служба на Европейския съюз
   (2011/459/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 257, четвърта алинея от него,
   като има предвид, че:
   
               (1)
            
            
               Мандатите на г-н Stéphane GERVASONI, г-н Paul J. MAHONEY и г-н Harissios TAGARAS, съдии в Съда на публичната служба на Европейския съюз (наричан по-нататък „Съда на публичната служба“), изтичат на 30 септември 2011 г.
            
         
               (2)
            
            
               Публична покана за представяне на кандидатури (1) бе отправена с оглед на назначаването на трима съдии в Съда на публичната служба за период от шест години.
            
         
               (3)
            
            
               Комитетът, създаден съгласно член 3, параграф 3 от приложение I към Протокол № 3 относно Статута на Съда на Европейския съюз, проведе заседания на 13 и 14 януари, на 3 и 4 март и на 22 март 2011 г. Вследствие на разискванията той даде становище относно способността на кандидатите да упражняват функциите на съдия в Съда на публичната служба, към което прилага списък на кандидати с най-подходящ опит на високо ниво.
            
         
               (4)
            
            
               Ето защо следва да се пристъпи към назначаването на съдии в Съда на публичната служба на три от лицата, фигуриращи в горепосочения списък на кандидатите, за периода считано от 1 октомври 2011 г. до 30 септември 2017 г., като се осигури балансиран състав на Съда на публичната служба на най-широка географска основа сред гражданите на държавите-членки, както и по отношение на представените национални правни системи,
            
         ПРИЕ НАСТОЯЩОТО РЕШЕНИЕ:
   Член 1
   Следните лица се назначават за съдии в Съда на публичната служба на Европейския съюз за периода считано от 1 октомври 2011 г. до 30 септември 2017 г.:
   
               —
            
            
               г-н René BARENTS
            
         
               —
            
            
               г-н Kieran BRADLEY
            
         
               —
            
            
               г-н Ezio PERILLO.
            
         Член 2
   Настоящото решение влиза в сила в деня след публикуването му в Официален вестник на Европейския съюз.
   
      Съставено в Брюксел на 18 юли 2011 година.
      
         
            За Съвета
         
         
            Председател
         
         M. DOWGIELEWICZ
      
   
   
      (1)  ОВ C 163, 23.6.2010 г., стр. 13.